AWAKE!
Sane Bimi: Anɛ o susu kaa se nami ngɛ he kaa nihi ma kpa su yayahi nɛ a ngɛ ɔ konɛ a kase su kpakpahi lo?
Ngmami: Fiɛlɔ 7:8a
Womi ɔ Hami: Baiblo sisi tomi mlaahi ngɛ nɛ ma nyɛ maa ye bua nihi konɛ a je su kpakpahi kpo. A tsɔɔ jamɛ a sisi tomi mlaa amɛ ngɛ womi nɛ ɔ mi.
AWAKE!
Sane Bimi: Tsakemihi baa wa si himi mi daa. Mɛni blɔ nɔ o susu kaa wa ma nyɛ maa gu kɛ tsu tsakemi nɛ ɔmɛ a he ní?
Ngmami: Fiɛlɔ 7:10
Womi ɔ Hami: [Moo ngɔ kekleekle munyuyi nɛ ngɛ ba fa 10 kɛ tsɔɔ lɛ.] Baiblo sisi tomi mlaahi ngɛ nɛ ma nyɛ maa ye bua wɔ konɛ wa tsu tsakemihi nɛ baa wa si himi mi ɔ a he ní. A tsɔɔ jamɛ a sisi tomi mlaa amɛ ngɛ womi nɛ ɔ mi.
BU MAWU TUE NƐ́ O HI SI KƐ YA NENEENE
Sane Bimi: Nɔ fɛɛ nɔ ngɛ biɛ nɛ a kɛ tsɛɛ lɛ. Anɛ Mawu hu ngɛ biɛ lo? Kɛ a tsɛɛ lɛ kɛɛ?
Ngmami: La 83:18
Womi ɔ Hami: A tsɔɔ ní kpahi nɛ Baiblo ɔ de ngɛ Mawu he ɔ ngɛ womiyo nɛ ɔ mi. [Moo tsɔɔ lɛ munyu nɛ ngɛ ba fa 6 kɛ 7 ɔ.]
DLA MO NITSƐ O FIƐƐMI MUNYU
Moo hyɛ nɔ́ nɛ a ngma a nɔ kɛ dla mo nitsɛ o fiɛɛmi munyu.